**SKRB O SEBI**

OPIS AKTIVNOSTI:

Očistiti ili pospremiti stol nakon jela ili bavljenja određenom aktivnošću.

ZADATAK:

Kada učenik pojede obrok, zamoliti ga da odnese tanjur i pribor za jelo u sudoper, te ubrusom obriše usta i baci ga u koš za smeće.

Kada je gotov s određenom aktivnosti (igra, likovna aktivnost, slaganje i sl.) zamoliti ga da pospremi stvari na mjesto.

Po potrebi mu pokazivati gdje ih treba spremiti, ponavljati mu uputu „Pospremi.“ i/ili ga voditi za ruku.

**KOMUNIKACIJA**

OPIS AKTIVNOSTI:

Pozdraviti osobu koja ulazi ili izlazi iz prostorije mahanjem.

ZADATAK:

Kad god vam netko dođe u posjetu, ili se član vaše obitelji vrati iz grada, zamolite učenika da mu mahne rukom, te mu vodite ruku kroz radnju mahanja.

Isto ponovite kad netko tko vas je posjetio odlazi, ili kada član obitelji odlazi van na duže vrijeme.

Primijetite li da učenik mahne sam nakon što ga zamolite, pohvalite ga.

**RADNI ODGOJ**

OPIS AKTIVNOSTI:

Izrezati krug i kvadrat.

ZADATAK:

Dati učeniku papire s likovima kruga ili kvadrata (koje ste mu prethodno nacrtali), pokazati mu kako ih izrezati na jednom primjeru, te ostatak izrezati zajedno s njim.

Nije nužno izrezati sve likove isti dan.

Učeniku pomognite na sljedeći način:

1. Vodite mu ruku dok izrezuje;

2. Potičite ga ukoliko posustane: „Hajde, još malo!/ Bravo, dobro režeš!/ Lijepo se trudiš.“

3. Ukoliko je moguće, što više ga potičite na samostalan rad.

**TJELESNA I ZDRAVSTVENA KULTURA**

OPIS AKTIVNOSTI:

Pogoditi loptom cilj (gol ili između nogu od stola).

ZADATAK:

Odvesti učenika u dvorište ili veći prazni prostor u kući, i kao gol postaviti veći stol.

Pokazati mu kako šutnuti loptu da pogodi gol.

Zamoliti ga da pokuša sam.

Po potrebi mu pokazati još jednom. Izmjenjivati se s njim u toj aktivnosti, kako bi mu bilo zanimljivije (prvo šutate vi, onda on itd.)